Check-in: K Maison Lanna Boutique Hotel ที่พักเรียบง่ายละแวกวัดเกตที่แฝงด้วยรายละเอียดล้านนา
ทุกครั้งที่เดินทางไปเชียงใหม่ เราพบว่าตามตรอกซอกซอยมีสิ่งใหม่ให้เราเจออยู่เสมอ เช่นเดียวกับ K Maison Lanna Boutique Hotel โรงแรมสไตล์โมเดิร์นล้านนาแห่งล่าสุดที่หลบซ่อนตัวอยู่ในซอยวัดเกต อาคารสีขาวสะอาดรูปตัวแอลตั้งอยู่บนพื้นที่เล็กๆ ขนาดไม่กี่ตารางเมตร แทรกแซมด้วยยอดไม้ใหญ่ที่มองภายนอกก็รู้ว่าข้างในต้องไม่ธรรมดาThe Moodแม้กำแพงสีขาวจะช่วยพรางบรรยากาศจากสายตาภายนอก แต่อีกนัยหนึ่งก็สร้างความอยากรู้อยากเห็นให้เรายิ่งนักว่าเบื้องหลังฉากเหล่านั้นหลบซ่อนสิ่งใด จากประตูทางเข้าเป็นบันไดทอดยาวสู่ชั้นล่าง นำทางไปยังล็อบบี้ขนาดเล็กกะทัดรัดซึ่งไร้การตกแต่งสิ่งใดให้มากความ มีเพียงเคาน์เตอร์ยาวตัวเขื่อง ทว่าสง่างามและแสดงถึงพลังงานของเส้นสายดีเยี่ยมในขณะที่ K Maison กรุงเทพมหานคร เน้นงานออกแบบแบบทันสมัย แต่เต็มเปี่ยมด้วยดีเทล K Maison Lanna กลับสื่อถึงความเรียบง่าย ลดทอนความยุ่งเหยิงของเส้นสาย แต่ให้บรรยากาศอบอุ่น รู้สึกสบายราวกับอยู่บ้าน โดยเฉพาะ ข้าวขาว พื้นที่ส่วนกลางหนึ่งเดียวที่ทำหน้าที่เป็นทั้งห้องอาหาร ห้องรับแขก พื้นที่นั่งเล่น มีสระว่ายน้ำอุ่นระบบเกลือ วิวสวนสวยแบบเซน แม้มีขนาดเล็กไปนิด แต่ก็เล่นเอาเหนื่อยได้The Roomเปิดให้บริการทั้งหมด 19 ห้องพัก 5 ประเภทห้อง เริ่มต้นด้วย Classic Corner และ Classic Lanna ห้องพักแบบพื้นฐานที่มีพื้นที่ขนาด 23 และ 24 ตารางเมตร เหมาะกับนักพักผ่อน 1-2 คน ใหญ่ขึ้นมาอีกระดับกับ Siam Deluxe อยู่สบายขึ้นกว่าเดิมด้วยเตียงแบบคิงไซส์และอ่างน้ำดีไซน์เซ็กซี่ที่เชื่อมต่อกับห้องแต่งตัวหากคุณยังรู้สึกว่าแคบไปและอยากได้พื้นที่เอกเขนกมากกว่านี้ แนะนำให้พักยัง Lanna Deluxe แตกต่างด้วยระเบียงกว้างพร้อมที่นั่งและกองไฟผิง ให้คุณจิบชา ชมสวน ดูดาว หรือนั่งพูดคุยโดยมีไออุ่นจากเตาผิง และห้องประเภทสุดท้าย Lanna Duplex มีขนาด 49 ตารางเมตร เทียบเท่ากับ Lanna Deluxe แต่เสนอประสบการณ์พักด้วยห้องพักแบบชั้น 2 ชั้นในหนึ่งเดียว แบ่งโซนห้องนอนและห้องนั่งเล่นชัดเจนสิ่งหนึ่งที่เราชอบมากคือต้นไม้ใหญ่กลางตัวอาคารที่ทอดตัวยาวจากชั้น 1 ขึ้นไปถึงชั้น 3 ในแต่ละแนวห้อง ช่วยลดทอนความอึดอัดและเพิ่มแสงธรรมชาติ แลดูสว่างไสวเพิ่มขึ้นไปอีกนอกจากสิ่งอำนวยความสะดวกขั้นพื้นฐาน เช่น โต๊ะ ตู้ เตียง ทุกห้องยังควบคุมด้วยระบบอิเล็กทรอนิกส์ คีย์บอร์ดหนึ่งเดียวทำหน้าที่ทุกอย่างตั้งแต่ควบคุมทีวี ระบบไฟภายในห้อง และมินิบาร์ให้บริการฟรี ไม่เสียค่าใช้จ่ายเพิ่มเติมThe Bitesด้วยมีพื้นที่จำกัดและรายล้อมด้วยร้านอร่อยนับสิบ ที่นี่จึงเปิดให้บริการห้องอาหารเพียง 1 ห้องเท่านั้นในนาม ข้าวขาว หรือ Khao Khaow Lounge ทำหน้าที่เป็นห้องอาหารริมสระว่ายน้ำและเลานจ์นั่งเล่นในหนึ่งเดียว คุณสามารถชมทัศนียภาพของสระว่ายน้ำท่ามกลางแมกไม้ที่ลดหลั่นอย่างสวยงาม โดยมีเชฟผู้เชี่ยวชาญรังสรรค์จานอร่อย อาหารเช้าของที่นี่เสิร์ฟแบบอะลาคาร์ต มีให้เลือกทั้งสไตล์อเมริกัน อาหารเหนือ หรืออาหารเช้าจากเคย์ (Breakfast by Kays) ที่พร้อมเสิร์ฟเมนูซิกเนเจอร์อย่าง Kays French Toast ขนมปังบริยอชชุบไข่และวานิลลาแบบคลาสสิกอีกด้วยอาหารเช้าจากเคย์ และอาหารเช้าแบบล้านนาOur FavouritesK Maison Lanna Boutique HotelAddress: 67/8 ซอยหน้าวัดเกต ตำบลช้างม่อย อำเภอเมืองเชียงใหม่ จังหวัดเชียงใหม่ 50000Budget: เริ่มต้นที่ 2800 บาทContact: 0 5208 8818Website: www.kmaisonboutique.comMap: https://g.page/kmaisonlanna?shareภาพ: พลอยจันทร์ สุขคง K Maisonพิสูจน์อักษร: ภาสิณี เพิ่มพันธุ์พงศ์
K Maison Lanna Boutique Hotel โรงแรมสไตล์โมเดิร์นล้านนาแห่งล่าสุดที่หลบซ่อนตัวอยู่ในซอยวัดเกตข้าวขาว พื้นที่ส่วนกลางหนึ่งเดียวที่ทำหน้าที่เป็นทั้งห้องอาหาร ห้องรับแขก พื้นที่นั่งเล่น มีสระว่ายน้ำอุ่นระบบเกลือ วิวสวนสวยแบบเซน